section_heading: Opis dobra
paragraph_text: Posvećeni sv. Mariji. Samostan je sagrađen oko 1540. godine izvan zidina tadašnjeg grada, u 17.st. je pregrađen i povećan. Stara crkva je jednobrodna svođena građevina, kasnije nadograđena i proširena. U crkvi je kapela sv. Ante s kamenim oltarom i kamenom propovjedaonicom s kraja 17. st., te u pločniku nadgrobne ploče iz 17. i 18. st. Crkva i stara samostanska krila okružuju klaustar na dva kata. Krajem 17. i početkom 20. st. dograđena su nova samostanska krila i nova crkva. Uz crkvu je barokni zvonik s dvije lože, građen u 17. st. U samostanu je vrijedna knjižnica i Malakološki muzej.